KTC เปิดแคมเปญสุดฮอต Pay Day!
KTC เปิดแคมเปญสุดฮอต Pay Day! ผนึกสองยักษ์อีคอมเมิร์ซ “ลาซาด้า” “ช้อปปี้” ตอกย้ำคะแนนสะสมมีค่ามากกว่าเดิม
25 ก.ค. 2561

บริษัท บัตรกรุงไทย จำกัด (มหาชน) หรือ KTC เปิดแคมเปญสุดฮอต “เพย์เดย์” (Pay Day) ร่วมกับสองพันธมิตรธุรกิจอีคอมเมิร์ซรายใหญ่ “ลาซาด้า” (Lazada) และ “ช้อปปี้” (Shopee) ตอบแทนสมาชิกบัตรเครดิตเคทีซี ด้วยสิทธิพิเศษออนไลน์สุดคุ้ม เมื่อแลกคะแนนสะสม KTC FOREVER REWARDS ผ่านโมบาย แอปพลิเคชัน “TapKTC” รับเลย โค้ดส่วนลดมูลค่ามากกว่าเดิม จากปกติ 1,000 คะแนนมีมูลค่าเท่ากับ 100 บาท เมื่อซื้อสินค้าบนเว็บไซต์หรือแอปพลิเคชันของทั้งสองพันธมิตร ดังนี้
โดยใช้ 1,000 คะแนนสะสม สามารถแลกรับโค้ดส่วนลด “Lazada” มูลค่า 150 บาท ได้ระหว่างวันที่ 26 กรกฎาคม – 1 สิงหาคม 2561 (จำกัด 2,000 โค้ด) และสามารถนำไปใช้เป็นส่วนลดในการซื้อสินค้าผ่านแอปพลิเคชัน “Lazada” หรือเว็บไซต์ www.lazada.co.th ได้ถึงวันที่ 21 สิงหาคม 2561
ขณะที่ ใช้ 1,000 คะแนนสะสม สามารถแลกรับโค้ดส่วนลด “Shopee” มูลค่า 170 บาท ได้ระหว่างวันที่ 26 – 30 กรกฎาคม 2561 (จำกัด 3,000 โค้ด) และสามารถนำไปใช้เป็นส่วนลดในการซื้อสินค้าผ่านแอปพลิเคชัน “Shopee” หรือเว็บไซต์ www.shopee.co.th ได้ถึงวันที่ 19 สิงหาคม 2561
นอกจากนี้ ยังสามารถแลกรับเครดิตเงินคืนจากเคทีซีได้อีก 10% เมื่อใช้คะแนนสะสมเท่ากับยอดซื้อต่อรายการ พร้อมรับคะแนนสะสม KTC FOREVER REWARDS 5 เท่า เพียงลงทะเบียนที่ www.ktc.co.th/shoponline ตั้งแต่วันนี้ – 31 สิงหาคม 2561